ZAPISNIK

16. sjednice Vijeća Mjesnog odbora Trnovčica,
održane 26. rujna 2022.
s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora Trnovčica.

Bez rasprave,  jednoglasno (7 „za“)  Vijeće prihvaća tekst zapisnika 15. sjednice, održane 29. kolovoza 2022., bez izmjena.
Predsjednik daje na glasovanje dnevni red koji je upućen uz poziv za 16. sjednicu Vijeća Mjesnog odbora Trnovčica, nakon čega je predloženi dnevni red, jednoglasno prihvaćen (7 „za“) i glasi:
DNEVNI RED

1. Prijedlozi Vijeća Mjesnog odbora Trnovčica za Program građenja komunalne

infrastrukture na području Grada Zagreba u 2023. – donošenje zaključka;

2. Prijedlozi Vijeća Mjesnog odbora Trnovčica za Program održavanja javnih prometnih

površina, građevina i uređaja javne namjene, javne rasvjete te izvanrednog održavanja

nerazvrstanih cesta na području Grada Zagreba u 2023. – donošenje zaključka;

3. Prijedlog prioriteta ulica za Izvedbeni program Zimske službe 2022/23. – donošenje

zaključka;

4. Prijedlog lokacija za postavljanje spremnika za sol – donošenje zaključka;

5. Prijedlog rješavanja prometne regulacije na području Mjesnog odbora Trnovčica –

donošenje zaključka;

6. Prijedlog za pojačano održavanje Parka poginulih dragovoljaca Trnovčice – donošenje

zaključka;

7. Pitanja, prijedlozi i odgovori
Ad 1.
 1. Prijedlozi Vijeća Mjesnog odbora Trnovčica za Program građenja komunalne

infrastrukture na području Grada Zagreba u 2023.
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.
Vijeće jednoglasno (7 „za“) donosi

ZAKLJUČAK 
o prijedlozima za Program građenja komunalne infrastrukture na području Grada Zagreba u 2023.
Vijeće Mjesnog odbora Trnovčica predlaže sljedeće prijedloge za Program građenja komunalne infrastrukture na području Grada Zagreba u 2023.
(Tablica prijedloga za Program građenja komunalne infrastrukture na području Grada Zagreba u 2023. nalazi se u privitku ovog Zapisnika i čini njegov sastavni dio)

Ad 2. Prijedlozi Vijeća Mjesnog odbora Trnovčica za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi
ZAKLJUČAK 

o prijedlozima za Program održavanja javnih prometnih

površina, građevina i uređaja javne namjene, javne rasvjete te izvanrednog održavanja

nerazvrstanih cesta na području Grada Zagreba u 2023.
Vijeće Mjesnog odbora Trnovčica predlaže sljedeće prijedloge za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
(Tablica prijedloga za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. nalazi se u privitku ovog Zapisnika i čini njegov sastavni dio)
Ad 3. Prijedlog prioriteta ulica za Izvedbeni program Zimske službe 2022/23.

Predsjednik uvodno obrazlaže temu.

Svi članovi Vijeća sudjeluju u raspravi.


Vijeće jednoglasno (7 „za“) donosi

ZAKLJUČAK

s prijedlozima prioriteta ulica za Izvedbeni program Zimske službe 2022/23
Predlaže se pojačano čišćenje u zimskim uvjetima sljedećih ulica na području Mjesnog odbora Trnovčica:
 Ulica Klin, Ulica Trnovčica, Ulica Josipa Stadlera, Ulica Anđela Nuića kojima prometuju vozila javnog gradskog prijevoza te prilaznih ulica prema Župnoj crkvi Marije Majke Crkve i svetog Maksimilijana Kolbea, zatim prema zgradi Mjesne samouprave u Trnovčici i prema Osnovnoj školi Antuna Branka Šimića i to sljedećih ulica: Trnovčica, Julijana Jelenića, Florićeva, Tomaševa, Krotovica i Pavla Papića.

Ad 4. Prijedlog lokacija za postavljanje spremnika za sol

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s prijedlogom lokacija za postavljanje spremnika za sol

 Predlaže se postavljanje spremnika za sol na sljedećim lokacijama:
 na svim autobusnim postajama na području Mjesnog odbora Trnovčica i to u Ulici Trnovčica i Ulici Josipa Stadlera te kod Župne crkve Marije Majke Crkve i svetog Maksimilijana Kolbea, zatim kod zgrade Mjesne samouprave u Trnovčici i kod Osnovne škole Antuna Branka Šimića.

Ad 5. Prijedlog rješavanja prometne regulacije na području Mjesnog odbora Trnovčica
Predsjednik uvodno obrazlaže temu navodeći kako građani predlažu Vijeću Mjesnog odbora Trnovčica, prijedloge za nove regulacije prometa u pojedinim ulicama na području Mjesnog odbora Trnovčica te stoga postavlja pitanje svim članicama i članovima Vijeća na koji način ubuduće postupati s takvim prijedlozima građana.
Svi članovi sudjeluju u raspravi iskazujući pritom pitanje u kojoj mjeri se može govoriti o opravdanosti pojedinog prijedloga građana za novu prometnu regulaciju u određenoj ulici ili skupu ulica te u kojoj mjeri je Vijeće kompetentno raspravljati o opravdanosti navedenih prijedloga građana. Stoga se zauzima stajalište kako je potrebno tražiti mišljenje od nadležnog tijela Grada Zagreba o tome kako postupati povodom prijedloga građana u kojima se predlaže nova regulacija prometa u pojedinim ulicama na području Mjesnog odbora Trnovčica, odnosno je li potrebno samo proslijediti navedeni prijedlog u pisanom obliku nadležnom tijelu Grada Zagreba zaduženom za promet ili je potrebno učiniti nešto drugo.
Vijeće jednoglasno  (7 „za“) donosi

ZAKLJUČAK

Traži se mišljenje nadležnog tijela Grada Zagreba zaduženog za promet o načinu postupanja povodom prijedloga građana u kojima se predlaže nova regulacija prometa u ulicama na području Mjesnog odobra Trnovčica.
Ad 6.
Prijedlog za pojačano održavanje Parka poginulih dragovoljaca Trnovčice

Predsjednik uvodno obrazlaže temu navodeći kako se navedeni Park vrlo loše čisti i općenito loše održava te da su koševi za otpatke na području cijelog Parka često prepunjeni.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

Predlaže se pojačano čišćenje i održavanje svih površina u Parku poginulih dragovoljaca Trnovčice te redovito pražnjenje koševa za otpatke.
Ad 7. Prijedlozi, pitanja i odgovori

Vijećnik Robert Šiško ukazuje da su se za vrijeme dežurstva Vijeću obratili građani iz ulice Redovka koji se žale na nepropisno parkirana vozila u navedenoj ulici zbog čega se promet vozila i pješaka ne može odvijati neometano te stoga traže rješenje navedenog problema. Vijećnik Robert Šiško navodi kako je potrebno riješiti problem priključka za vodu za gospodina Stjepana Labaša iz ulice Rafe Barišića 28.

Vijećnica Marija Vuković navodi kako se miješani komunalni otpad s područja Mjesnog odbora Trnovčica neredovito odvozi te da je o tome potrebno izvijestiti nadležne u Gradu Zagrebu, odnosno u Zagrebačkom holdingu, jer prema njezinim spoznajama prije održavanja ove sjednice najmanje tri puta zaredom je propušten termin za odvoz navedenog otpada na koje se obvezao pružatelj usluge odvoza istoga otpada, a za koji odvoz građani uredno podmiruju račune.
Kako nije bilo dodatnih informacija, prijedloga, pitanja i obavijesti predsjednik Vijeća je zaključio sjednicu.

Završeno u 19,40 sati.

Zapisničar:

Ante Maretić, potpredsjednik Vijeća

KLASA: 024-08/22-003/1895

URBROJ: 251-13-11-5-22-2
Zagreb, 26. rujna 2022.

